Source: http://docplayer.fi/3558533-Vesihuoltolaitoksen-tilan-itsearviointimittaristo-paul-silfverberg.html
Timestamp: 2017-12-16 17:22:03+00:00
Document Index: 3416452

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VESIHUOLTOLAITOKSEN TILAN ITSEARVIOINTIMITTARISTO. Paul Silfverberg - PDF
Download "VESIHUOLTOLAITOKSEN TILAN ITSEARVIOINTIMITTARISTO. Paul Silfverberg"
1 VESIHUOLTOLAITOKSEN TILAN ITSEARVIOINTIMITTARISTO Paul Silfverberg VESI- JA VIEMÄRILAITOSYHDISTYKSEN MONISTESARJA Nro 22 Helsinki 2008
2 Julkaisija: Vesi- ja viemärilaitosyhdistys Asemapäällikönkatu Helsinki Internet: sähköposti: Teksti: Paul Silfverberg Konsulttitoimisto Planpoint Oy Taitto: Mikko Keinonen Clinus Design ISBN Julkaisu on saatavina myös internetistä: ja Painopaikka: Copy-Set Helsinki 2008
3 Sisällysluettelo Esipuhe... 5 Hyvän vesihuollon kriteerit... 7 Vesihuollon ohjausmittariston rakenne Mittariston käyttö Liite A: Vesihuoltolaitoksen tilan arviointimittaristo
5 1 Esipuhe Vesihuolto on tärkeimpiä asutuksen, palveluiden ja tuotannollisen toiminnan perusedellytyksiä. Vuodelta 2001 peräisin olevan vesihuoltolain mukaan päävastuu vesihuollon järjestämisestä on kunnalla; kunnan on huolehdittava, että ryhdytään toimenpiteisiin vesihuoltopalveluiden saatavuuden turvaamiseksi, jos suurehkon asukasjoukon tarve taikka terveydelliset tai ympäristönsuojelulliset syyt sitä vaativat. Lain mukaan vesihuollon maksujen tulee olla sellaiset, että pitkällä aikavälillä voidaan kattaa vesihuoltolaitoksen investoinnit ja kustannukset. Maksuihin saa sisältyä enintään kohtuullinen tuotto pääomalle. Vaikka vesihuollon tila onkin maassamme tällä hetkellä pääosin hyvä, uhkaa palveluiden laatua ja luotettavuutta moni tekijä. Kunnossapidon ja erityisesti uusintainvestointien rahoitus on monilla vesihuoltolaitoksilla riittämätöntä, minkä lisäksi suuri osa alan henkilöstöstä on tulossa eläkeikään. Yhdyskuntarakenteen muutokset, ilmastonmuutos ja vesihuoltopalveluiden avautuminen kansainväliselle kilpailulle ovat myös tekijöitä jotka voivat uhata palveluiden laatua, ellei niihin varauduta oikealla tavalla. 5 Asianmukainen varautuminen tulevaisuuden haasteisiin edellyttää vesihuollossa monien teknisten, taloudellisten ja palvelua koskevien kriteerien täyttämistä. Varautumisen riittävyyden varmistamiseksi maa- ja metsätalousministeriö päätti laatia yhteistyössä Vesi- ja viemärilaitosyhdistyksen ja Kuntaliiton kanssa arviointimittariston, jonka avulla vesihuoltolaitokset ja kunnat voivat itse arvioida vesihuoltopalveluidensa tasoa ja tunnistaa toiminnan kehittämistarpeita. Mittariston laadinnasta on vastannut DI Paul Silfverberg konsulttitoimisto Planpoint Oy:stä. Erityiskiitokset mittariston työstämisestä ja kommentoinnista kuuluvat lisäksi seuraaville henkilöille: Jaakko Sierla ja Minna Hanski maa- ja metsätalousministeriöstä, Rauno Piippo ja Mika Rontu VVY:stä, Jussi Kauppi ja Paavo Taipale Kuntaliitosta, Jouko Grön Loimaan vesihuoltolaitoksesta, Roger Hakalax Kemiön vesihuoltolaitokselta, Antti Laherto Elimäen vesi- ja viemärilaitoksesta, Raimo Leppänen Valkeakosken vesihuoltolaitokselta, Bengt Nyberg Porvoon saariston vesihuoltolaitososuuskunnasta, Ilkka Ojansivu Nurmijärven vesilaitokselta, Lauri Pesälä Kempeleen Vesihuolto Oy:stä, Jukka Vainio Vesiosuuskunta Suonesta ja
6 Esko Väänänen Porvoon saariston vesihuoltolaitososuuskunnasta. Tämä mittaristo täydentää Suomen vesihuoltopalveluiden kehittämistarpeita tarkastellutta julkaisua Vesihuollon kehittämisen suuntaviivoja, joka laadittiin VVY:n, MMM:n ja Kuntaliiton yhteisestä toimeksiannosta syksyllä 2007 (VVY:n monistesarja N:o 20, 2007 ja ao. organisaatioiden wwwsivut). Suuntaviivat -raportissa on tarkasteltu laajemmin hyvän vesihuollon kriteerejä, vesihuoltokentän muutosvoimia sekä niistä nousevia kehittämistarpeita. Helsingissä Paul Silfverberg 6
7 2 Hyvän vesihuollon kriteerit Jotta vesihuoltopalvelujen voidaan katsoa olevan toimivia ja kestävällä pohjalla, niiden tulee olla: Sosiaalisesti ja yhteiskunnallisesti kestäviä: palvelut ovat tasapuolisia ja täyttävät asiakkaiden muuttuvat tarpeet sekä edistävät kestävää yhdyskuntarakennetta ja aluekehitystä samalla kun ne reagoivat muuttuviin tarpeisiin. Turvallisia ja toimintavarmoja: järjestelmien tekninen toimintavarmuus on hyvä ja täyttää tiukentuvat terveys-, ympäristö- ja turvallisuusvaatimukset. Erityistilanteisiin (onnettomuudet, häiriötilanteet, tulvat, kuivuuskaudet) on varauduttu hyvin ja veden jakelu ja viemäröinti pystytään turvaamaan myös poikkeustilanteissa. Ympäristöllisesti kestäviä: sekä raakaveden oton ja vedenkäsittelyn että jätevesien käsittelyn ja purun ratkaisut ovat ympäristön kannalta kestäviä ja niitä kehitetään tiukentuvia ympäristövaatimuksia vastaavasti. Järjestelmien kehittämisessä varaudutaan myös ilmastonmuutoksen vaikutuksiin. 7 Taloudellisesti tehokkaita ja kestäviä: vesihuoltolaitosten rahoitus on varmalla pohjalla ja mahdollistaa laitosten pitkäjänteisen ylläpidon ja kehittämisen samalla kun palvelut ovat asiakkaille kohtuulliset ja tasapuoliset. Joustavia ja tulevaisuutta ennakoivia: hyvät vesihuoltopalvelut voidaan turvata ja järjestää tarkoituksenmukaisesti vesihuoltolaitoksen toiminta-alueella myös yhdyskuntarakenteen muutostilanteissa (väestön kasvu tai väheneminen, maaseudun tuotantoyksiköiden kasvu jne.). Hyvin johdettuja ja resursoituja: vesihuoltolaitosten asiakas- ja omistajaohjaus on avointa ja tehokasta, laitosten sisäinen johtaminen on ammattimaista ja laitosten henkilöstöresurssit ovat riittävät tehokkaan ja luotettavan palvelun turvaamiseksi kaikissa tilanteissa.
8 Turvallisuus ja toimintavarmuus Järjestelmien joustavuus Ympäristöllinen kestävyys Hyvän vesihuollon kriteerit 8 Taloudellinen tehokkuus ja kestävyys Sosiaalinen ja yhteiskunnallinen kestävyys Hyvä johtaminen ja resursointi Kuva 1: Hyvän vesihuollon kriteerit Jotta nämä kriteerit täyttyisivät, on vesihuoltolaitoksilla oltava ajanmukaiset ja toimintavarmat järjestelmät mm. seuraavilla osa-alueilla: Selkeä ja riittävän itsenäinen organisatorinen asema Riittävä sekä käyttö- että investointikustannukset kattava maksuihin perustuva tulorahoitus ja ammattimaisesti hoidettu taloushallinto Kattava asiakkaita koskeva sopimusjärjestelmä sekä aktiivinen asiakaspalvelu ja asiakastyytyväisyyden seuranta
9 Ammattitaitoinen johtaminen Riittävä ja ammattitaitoinen henkilöstö varallaolojärjestelyineen Hyvä ja käytännössä harjoiteltu valmius erityistilanteiden hoitoon Kattava ja ajantasainen järjestelmä tekniseen ja hallinnolliseen dokumentaatioon Toimintavarmat prosessinohjausjärjestelmät Osalla laitoksista nämä kriteerit pääosin täyttyvätkin, mutta monilla laitoksilla on myös puutteita joidenkin kriteerien täyttämisessä. Tyypillisiä ongelmia ovat muun muassa seuraavat: Vesimaksut eivät kata aina edes laitoksen operoinnin kuluja, saati uusimis- ja uusinvestointien kustannuksia. Laitoksen operatiivinen henkilöstö voi koostua osa-aikaisesta laitoshoitajasta, jolla ei ole alan koulutusta. Monilla laitoksilla henkilöstö on lisäksi tulossa eläkeikään. Suuri osa pienistä laitoksista toimii ilman ammattimaista johtoa. 9 Vaikka varavesilähteitä ja/tai siirtojohtoja onkin rakennettu monin paikoin mm. vesihuoltoavustusten avulla, on moni laitos riippuvainen vain yhdestä vesilähteestä. Monilta laitoksilta puuttuvat selkeät ja harjoitellut toimintamallit erityistilanteita varten. Dokumentaatio on usein heikkoa. Muun muassa verkostokartat ovat usein hyvin puutteellisia. Laitoksia kehitetään vain akuuttien tarpeiden mukaan sen sijaan, että kehittäminen perustuisi tulevaisuuden kehitystrendien analyyttiseen selvittämiseen. Puutteet eivät aina välittömästi heikennä vesihuoltopalveluiden tasoa. Pienen, hyvälaatuista pohjavettä käyttävän laitoksen hoito ei normaalitilanteessa vaadi suurta osaamista ja monimutkaista organisoitumista. Talkootyölläkin voidaan hoitaa monia pienen laitoksen tarpeita. Mutta toimiiko tällainen ratkaisu myös poikkeustilanteissa tai henkilöstön vaihtuessa? Vaikka
10 normaalikäytössä ei ongelmia ole ilmennytkään, voivat erityistilanteet nostaa ongelmien toteutumisriskin merkittäväksi. Vesihuollon riskien hallintaan on välttämätöntä kiinnittää erityistä huomiota, koska vesihuolto vaikuttaa suoraan ihmisten terveyteen, vedestä riippuvien järjestelmien toimintaan ja ympäristön tilaan. Vedenjakelun on oltava jatkuvasti turvallista ja jätevedenpuhdistuksen toimintavarmaa, koska mahdollisten ongelmien terveydelliset ja ympäristölliset vaikutukset voivat olla kohtalokkaita. ORGANISOINTI ENNAKOINTI RAHOITUS 10 JOHTAMINEN DOKUMENTAATIO VAATIMUKSET HENKILÖSTÖ ASIAKAS- PALVELU ERITYIS- TILANTEIDEN HALLINTA PROSESSIEN OHJAUS Kuva 2: Vesihuoltolaitoksen toiminnalle ja johtamiselle asetettavat vaatimukset Seuraavassa esitetty vesihuoltolaitosten ohjausmittaristo pyrkii tukemaan laitosten johtoa ja omistajia tunnistamaan laitoksensa kehittämistarpeita ja ohjaamaan siten toimintavarman ja turvallisen vesihuollon kehittämistä.
11 3 vesihuollon itsearviointimittariston rakenne Vesihuollon itsearviointimittaristo perustuu matriisimaiseen arviointijärjestelmään, jossa käytetään kolmea peruskriteeriä: Kriteeri Tilanne hyvä Tilanne tyydyttävä Tilanne heikko Tarve toimenpiteisiin Toimintaa voidaan jatkaa ja kehittää nykyiseen hyvin suunniteltuun ja johdettuun tapaan Tilannetta on seurattava aktiivisesti ja kehittämistoimenpiteiden valmistelu on käynnistettävä suunnitelmallisesti Tilanteen korjaamiseksi tarvitaan nopeita toimenpiteitä ja/tai järjestelmiä on uusittava merkittävästi Varsinaiset mittarit koostuvat kuudesta aihepiiristä: Organisointi ja talous; laitoksen asema ja rahoituspohja Tekniset prosessit; veden laatu ja jäteveden puhdistustulokset, prosessin ohjaus, vuodot ja verkoston huuhtelutarve 11 Henkilöstö ja johtaminen; johtamisen taso, henkilöstön taso ja riittävyys, varallaolojärjestelyt, henkilöstön kehittäminen Toimintavarmuus ja erityistilanteisiin varautuminen; häiriöiden määrä ja laatu, valmius toimia erityistilanteissa, varaveden saatavuus Asiakassuhteet; sopimukset ja asiakastyytyväisyys Dokumentaatio; teknisen ja hallinnollisen dokumentaation taso Mittaristo on esitetty liitteessä A.
12 4 Mittariston käyttö Mittaristo on tarkoitettu ennen kaikkea vesihuoltolaitosten itsearvioinnin työkaluksi. Arviointi voidaan toteuttaa vuosittain, tai mikäli laitoksen tilanteessa ei ole ilmennyt merkittäviä muutoksia, 2 3 vuoden välein. Parhaiten itsearviointi onnistuu, kun sen tekemiseen osallistuvat kaikki laitoksen johtamisesta ja sen eri toiminnoista vastaavat henkilöt. Tällöin arvioinnista muodostuu yhteinen oppimisprosessi, minkä lisäksi eri toiminnoista vastaavat henkilöt saavat näkemyksensä ja kehittämisehdotuksensa johdon tietoon. 12 Laitoksen tilaa arvioidaan valitsemalla kustakin mittarista parhaiten laitoksen tilaa kuvaava taso. Näin saadaan yleiskuva laitoksen eri toimintojen laadusta hyvään vesihuoltopalvelun tilaan verrattuna. Mittarit pyrkivät kuvaamaan tyypillisen laitoksen tilannetta, minkä vuoksi jokin mittareista voi olla epätarkoituksenmukainen juuri tietyn laitoksen arvioinnissa. Koska kyse on itsearviointimittaristosta, voi mittaristoa kuitenkin soveltaa tilanteen mukaan. Mittarit eivät siten ole virallisia vaatimuksia, jotka on ehdottomasti täytettävä ja joita viranomaiset seuraavat, vaan työkaluja, joiden avulla vesihuoltolaitosten johto ja omistajat voivat tunnistaa laitoksensa kehittämistarpeita. Vesihuoltolaitoksen yleistilaa voidaan arvioida seuraavasti: Vesihuoltolaitoksen yleistila Yleistila on erinomainen Yleistila on hyvä Yleistila on tyydyttävä Yleistila on heikko Tilanne on hälyttävä Kriteerit Yli 80 % ( 17 kpl) mittareista on vihreällä alueella (tilanne hyvä) eikä yksikään ole punaisella alueella (tilanne heikko) Yli 70 % ( 15 kpl) mittareista on vihreällä alueella eikä yksikään ole punaisella alueella Yli 50 % ( 11 kpl) mittareista on vihreällä alueella ja enintään kaksi on punaisella alueella Alle 40 % ( 9 kpl) mittareista on vihreällä alueella ja enintään viisi mittaria on punaisella alueella Enemmän kuin viisi mittaria on punaisella alueella Mittariston varsinainen tarkoitus ei kuitenkaan ole antaa arviota vesihuoltolaitoksen yleistilasta, vaan auttaa tunnistamaan sen konkreettisia kehittämistarpeita. Siten kaikissa niissä tekijöissä, joissa mittari on punaisella alueella (tilanne heikko), on syytä pohtia tilanteen vakavuutta ja käynnistää tarvit-
13 taessa kiireelliset toimenpiteet tilanteen parantamiseksi. Mikäli mittari on keltaisella alueella (tilanne tyydyttävä), on syytä kriittisesti pohtia, aiheuttaako ao. tekijä riskin vesihuoltopalveluiden pitkäjänteiselle turvaamiselle vai onko tilanne todellisuudessa kuitenkin hyvä ja riskitön. Mikäli riski on ilmeinen, on laitoksella syytä alkaa valmistella kehittämistoimenpiteitä, jotta tilanne saataisiin hyvän mittarin tasolle 3 5 vuoden kuluessa. 13
15 Liite A: Vesihuoltolaitoksen tilan arviointimittaristo 15
16 Organisointi ja talous (mittarit 1 3) Tilanne hyvä Tilanne tyydyttävä Tilanne heikko 1 Laitos on vastuiltaan ja omistussuhteiltaan selkeästi organisoitu yksikkö, esim. kunnallinen liikelaitos, yhtiö, osuuskunta tai selkeästi eriytetty taseyksikkö Laitos on selkeä erillinen taseyksikkönsä, mutta se toimii hallinnollisesti osana omistajan muuta organisaatiota (esim. tekninen toimi) Laitoksen hallintoa ei ole eriytetty omistajan muusta toiminnasta 16 2 Laitoksella on selkeä pitkän ajan rahoitussuunnitelma, maksut ovat kustannusvastaavia ja niihin perustuva tulorahoitus riittää pitkällä aikavälillä sekä käyttökustannuksiin että kehittämissuunnitelman mukaisiin investointeihin 3 Laitoksella on selkeä kulut ja tuotot erittelevä taloushallintojärjestelmä Laitoksella on rahoitussuunnitelma ja sen maksuihin perustuva tulorahoitus riittää toimintakuluihin ja kohtuullisella lainanotolla myös investointeihin, mutta kustannusvastaavuus ei toteudu toimintaalueen eri osa-alueiden välillä Budjetointi ja kuluseuranta ovat vain yleisellä tasolla Laitoksen maksuihin perustuva oma tulorahoitus ei ota huomioon todellista kustannusvastaavuutta eikä riitä edes toimintakulujen kattamiseen, vaan laitosta on subventoitava omistajan toimesta eikä peruskorjauksiin ole varauduttu. Vain taloushallintoa koskevat lainsäädännön minimivaatimukset täyttyvät
17 Tekniset prosessit (mittarit 4 6) Tilanne hyvä Tilanne tyydyttävä Tilanne heikko 4a Talousvesi täyttää jatkuvasti kaikki laatuvaatimukset ja laatusuositukset ja kaikki jätevedenpuhdistusta koskevat raja-arvot saavutetaan seurannoissa Talousveden vaatimukset täyttyvät, mutta verkoston vedenlaadussa on ajoittain pieniä teknisiä tai esteettisiä puutteita Talousvedessä on satunnaisia laatuongelmia HUOM! Talousveden terveellisyysvaatimukset on saavutettava aina! 4b Viemäriverkoston tukokset ja tulvimiset ovat harvinaisia Viemäriverkostossa on satunnaisia toimintahäiriöitä ja/tai jätevedenpuhdistuksessa on satunnaisia ohijuoksutuksia, mutta vuosittaiset kokonaispuhdistusvaatimukset täyttyvät Viemärissä on toistuvia toimintahäiriöitä ja hajuongelmia 5 Laitoksella on ohjattu reaaliaikainen prosessiseuranta, jonka ylläpito on varmistettu omilla resursseilla tai sopimuksella, prosessitiedot saadaan yhteen pisteeseen ja järjestelmää pystytään ohjaamaan kaukovalvonnalla Valvontatieto on reaaliaikaista ja saadaan valvontapisteeseen, mutta järjestelmän ohjaus pitää tehdä paikan päällä Prosessin seuranta on vain satunnaista eikä laitoksella ole kaukovalvontaa 17 6a Laskuttamattoman veden määrä on alle 10 % eikä verkostoa tarvitse huuhdella veden laadun pitämiseksi hyvänä Laskuttamattoman veden määrä on %, huuhteluveden tarve on vähäinen Laskuttamattoman veden määrä on yli 20 %, verkostoa on huuhdeltava säännöllisesti 6b Viemärin vuotovesien määrä on alle 15 % Viemärin vuotovesien määrä on % Viemärin vuotovesien määrä on yli 30 %
18 Henkilöstö ja johtaminen (mittarit 7 10) Tilanne hyvä Tilanne tyydyttävä Tilanne heikko 7 Laitoksella on selkeä organisaatio, johtamismalli ja ammattimainen johto (pienellä laitoksella johtaja voi olla myös osa-aikainen), joka hallitsee johtamisessa tarvittavan osaamisen (talous, tekniikka, palveluorganisaation johtaminen) Laitosta johtaa pätevä henkilö, mutta oman toimensa ohessa, tai johtamisessa käytetään ulkopuolista palvelua (isännöinti) Johtamisvastuu on epäselvä ja laitokselta puuttuu johtamisessa tarvittava osaaminen, tai johtamisosaaminen on katoamassa lähitulevaisuudessa eikä ongelmaa ole kyetty ratkaisemaan 18 8 Palveluksessa on riittävästi pätevää henkilöstöä ja/ tai sitä hankitaan pitkäaikaiseen sopimukseen perustuvana ostopalveluna toiselta vesihuoltolaitokselta tai pätevältä palvelutuottajalta Palveluksessa on ammattitaitoista henkilökuntaa päivittäisiin rutiineihin ja erityisosaaminen saadaan sopimukseen perustuvana ostopalveluna kohtuullisen nopeasti Palveluksessa ei ole vakituisia työntekijöitä eikä laitoksella ole sopimusta palvelujen ostosta ja palveluita joudutaan tilaamaan sattumanvaraisesti sieltä, mistä niitä kulloinkin saa 9 Laitoksella on kattava henkilöstön kehittämissuunnitelma ja perehdyttämisjärjestelmä, vesihuoltoalan koulutuksen omaavaa henkilöstöä ja henkilöstöllä on osaamispassit Henkilöstötilanteeseen kiinnitetään huomiota, mutta vain osalla henkilöstöä on osaamispassi ja henkilöstön koulutus ja perehdyttäminen on sattumanvaraisesta Laitoksella ei ole henkilöstön kehittämissuunnitelmaa eikä henkilöstöasioita suunnitella 10 Työturvallisuuden ylläpito on suunnitelmallista ja sen noudattamista seurataan Työturvallisuuden edellyttämät puitteet ovat kunnossa, mutta työturvallisuuden noudattamista ei seurata Työturvallisuutta ei ole systemaattisesti huomioitu
19 Toimintavarmuus ja erityistilanteisiin varautuminen (mittarit 11 14) Tilanne hyvä Tilanne tyydyttävä Tilanne heikko 11 Häiriöitä on harvoin ja laitoksella on omiin resursseihin tai palvelusopimukseen perustuva valmius tavanomaisten vikojen ja häiriöiden nopeaan korjaamiseen siten, että veden saanti ja viemäröinti pystytään turvaamaan häiriötilanteissa nopeasti Häiriöt saattavat haitata kuluttajien vesihuoltoa ajoittain vaarantamatta kuitenkaan terveyttä tai ympäristön tilaa, erityistä teknologiaa edellyttävät korjaustoimenpiteet voivat kestää pitkään Vedenjakelussa ja/tai jätevedenpuhdistuksessa ja viemäröinnissä on toistuvia häiriöitä, joista saattaa syntyä terveydellisiä tai ympäristöllisiä vaaratilanteita ja joiden korjaus kestää usein pitkään 12 Laitoksella on ajantasainen erityistilanteita ja niihin liittyvää tiedottamista koskeva valmius- tai varautumissuunnitelma, jota harjoitellaan säännöllisesti henkilöstön kanssa 13 Laitoksella on oma tai sopimukseen perustuva ja harjoiteltu ympärivuorokautinen päivystys- ja varallaolojärjestelmä, jonka vastuut ovat selkeät Valmius- tai varautumissuunnitelma on olemassa, mutta sitä ei päivitetä ja harjoitella säännöllisesti Päivystys tai ainakin varallaolo toimivat, mutta ne eivät perustu kattavaan järjestelmään Laitoksella ei ole valmius- tai varautumissuunnitelmaa eikä häiriötilanteiden hoitamista ole harjoiteltu Laitoksella ei ole järjestettyä päivystystä tai varallaoloa ja vastuut erityistilanteiden hoitamisesta ovat epäselvät Vesilaitoksen varmuusluokitus on tasolla 1 (paras taso / virallinen varmuusluokitus) ja laitoksen varavoiman saanti on turvattu sekä veden jakelun että viemäröinnin kriittisiin kohteisiin Varmuusluokitus on ainakin tasolla 2, mutta varaveden saanti ei kata koko kapasiteettitarvetta ja energian saanti voi väliaikaisesti vaarantua myös kriittisissä kohteissa Vedenhankintaa ei ole varmistettu tai varmuusluokka on 0 eikä energian saantia ole varmistettu
20 Asiakassuhteet (mittarit 15 20) Tilanne hyvä Tilanne tyydyttävä Tilanne heikko 15 Kaikilla asiakkailla on vesihuoltolain mukainen liittämis- ja käyttösopimus ja laitoksella on selkeä ja jatkuvasti ylläpidettävä asiakasrekisteri ja laskutusjärjestelmä Asiakassuhteita koskeva dokumentaatio on kattavaa, mutta osin hajautettuna ja erilaisissa formaateissa Sopimusjärjestelmissä on puutteita, tietoja ei löydy ja/tai niiden ylläpito on satunnaista 16 Laitoksella seurataan asiakastyytyväisyyttä 2 5 vuoden välein; tyytyväisyystaso on hyvä, tai valtakunnallisen selvityksen keskiarvoa parempi Asiakastyytyväisyyttä seurataan ja se on pääosin hyvä, mutta seuranta on satunnaista ja epäsystemaattista Asiakastyytyväisyyttä ei ole selvitetty tai tyytyväisyystaso on heikko Kaikki vesimittarit tarkastetaan ja vaihdetaan korkeintaan 10 vuoden välein siten, että niiden toimintakunto säilyy sovituissa virherajoissa koko käyttöajan. Vesimittarit tarkastetaan ja vaihdetaan säännöllisesti mutta yli 10 vuoden välein Vesimittareilla ei ole säännöllistä tarkastus- tai vaihtorutiinia, vaan niitä vaihdetaan lähinnä asiakasvalitusten perusteella. 18 Valituksia on harvoin ja ne liittyvät erityistilanteisiin ja niihin reagoidaan välittömästi Valituksia on satunnaisesti ja ne liittyvät vain erityistilanteisiin, reagointi voi kestää päiviä ellei ongelma aiheuta terveydellistä vaaraa Valituksia on melko usein ja moni niistä liittyy laitoksen normaalitoimintaan 19 Toiminta-alueella rakennettaviin kiinteistöihin pystytään järjestämään vesihuolto tavoitteellisessa aikataulussa Vesihuoltopalveluiden järjestämisessä toiminta-alueen reuna-alueilla voi olla pieniä viiveitä Kaikille toiminta-alueen kiinteistöille ei pystytä järjestämään vesihuoltoa kohtuullisin maksuperustein ja/tai viiveet ovat pitkiä 20 Laitos huolehtii asiakassuhteista tiedotteilla ja ajantasaisilla kotisivuilla, joista löytyy myös selkeät ohjeet ongelmatilanteisiin Laitoksella on viestintäjärjestelmä (esim. kotisivut), jonka ylläpito on kuitenkin satunnaista. Asiakkailla on tieto päivystyksestä Laitoksella ei ole suunnitelmallista tiedotustoimintaa
21 Dokumentaatio (mittarit 21 22) Tilanne hyvä Tilanne tyydyttävä Tilanne heikko 21 Laitoksella on kattava teknistä dokumentaatiota koskeva järjestelmä (verkostokartat, prosessikuvaukset, ohjauskaaviot, käyttöohjeet) ja muutoksia koskevat tiedot dokumentoidaan välittömästi. Maastomerkinnät tehdään välittömästi rakentamisen yhteydessä ja ne tarkistetaan ja tarvittaessa raivataan 2 3 vuoden välein Tekninen dokumentaatio on osin hajallaan ja epäyhtenäistä ja sen sekä maastomerkintöjen ylläpito on satunnaista Tekninen dokumentaatio ja maastomerkinnät ovat puutteelliset eikä niitä ylläpidetä esimerkiksi korjaus- tai muutostilanteissa 22 Laitoksella on kattava ja ajantasainen hallinnollista dokumentaatiota koskeva järjestelmä (johdon asiakirjat, asiakasdokumentaatio, taloushallinto), josta voidaan helposti saada erilaiset johtamisessa tarvittavat tiedot ja yhteenvedot Hallinnollinen dokumentaatio on kattavaa ja ajantasaista, mutta osin hajallaan ja hankalasti saatavissa / työstettävissä Hallinnollinen dokumentaatio on puutteellista ja sen ylläpito on satunnaista 21
Kuntarajat ylittävä yhteistyö sekä vesiosuuskuntien ja kuntien välinen yhteistyö
RAPORTTI 16WWE0916 30.5.2011 Maaningan ja Siilinjärven kunnat, Nilsiän kaupunki Kuntarajat ylittävä yhteistyö sekä vesiosuuskuntien ja kuntien välinen yhteistyö 1 Sisältö 1 JOHDANTO... 2 2 KUNTIEN VÄLINEN
Kuntien kuntarajat ylittävä yhteistyö sekä vesiosuuskuntien ja kuntien välinen yhteistyö
RAPORTTI 7.4.2011 Maaningan, Nilsiän ja Siilinjärven kunnat Kuntien kuntarajat ylittävä yhteistyö sekä vesiosuuskuntien ja kuntien välinen yhteistyö 1 Sisältö 1 JOHDANTO... 2 2 KUNTIEN VÄLINEN YHTEISTYÖ...